sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUKUMATINING AYRIM QARORLARIGA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “OʻZBEKISTON RESPUBLIKASINING TIKLANISh VA TARAQQIYOT JAMGʻARMASINI TAShKIL ETISh TOʻGʻRISIDA” 2006 YIL 11 MAYDAGI PF-3751-SON FARMONI)
(decree, 2018-01-12)

Oʻzbekiston Respublikasi Prezidentining “Oʻzbekiston Respublikasining Tiklanish va taraqqiyot jamgʻarmasini tashkil etish toʻgʻrisida” 2006-yil 11-maydagi PF-3751-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar kiritilsin. 1. Vazirlar Mahkamasining “Birjadan tashqari valyuta bozorini tashkil etish chora-tadbirlari toʻgʻrisida” 2001-yil 10-iyuldagi 294-son qarorida (Oʻzbekiston Respublikasi QT, 2001-y., 7-son, 38-modda): a) 1-ilovaning 11-bandiga quyidagi tahrirdagi xatboshi qoʻshilsin: “Oʻzbekiston Respublikasining Tiklanish va taraqqiyot jamgʻarmasiga qonun hujjatlarida nazarda tutilgan manbalardan tushayotgan milliy valyutadagi mablagʻlarni Markaziy bank tomonidan xorijiy valyutaga konvertatsiya qilishda”; b) 2-ilovada: 10-bandning oxirgi xatboshiga “Oʻzbekiston Respublikasining Tiklanish va taraqqiyot jamgʻarmasiga tushayotgan milliy valyutadagi mablagʻlarni Markaziy bank tomonidan konvertatsiya qilish bundan mustasno” soʻzlari qoʻshilsin; 25-bandga quyidagi tahrirdagi xatboshi qoʻshilsin: “Oʻzbekiston Respublikasining Tiklanish va taraqqiyot jamgʻarmasiga qonun hujjatlarida nazarda tutilgan manbalardan tushayotgan milliy valyutadagi mablagʻlarni Markaziy bank tomonidan xorijiy valyutaga konvertatsiya qilish”.
OʻZBEKISTON RESPUBLIKASIDA IShLAB ChIQARILMAYDIGAN, ChETDAN OLIB KELINADIGAN TEXNOLOGIYA ASBOB-USKUNALARI, EHTIYOT QISMLAR, MATERIALLAR VA KOMPONENTLARNI MAHALLIYLAShTIRILADIGAN MAHSULOTLAR IShLAB ChIQARIShDA TEXNOLOGIYA JARAYoNIDA FOYDALANILADIGAN TOIFAGA KIRITISh TOʻGʻRISIDA XULOSALAR BERISh TARTIBI HAQIDAGI NIZOMNI TASDIQLASh TOʻGʻRISIDAGI QARORGA OʻZGARTIRIShLAR KIRITISh HAQIDA
(resolution, 2010-10-28)

Oʻzbekiston Respublikasi Prezidentining 2005-yil 21-iyuldagi, PF-3631-sonli “Tashqi iqtisodiy va savdo aloqalari, xorijiy investitsiyalarni jalb etish sohasida boshqaruv tizimini takomillashtirish toʻgʻrisida”gi Farmoni, Oʻzbekiston Respublikasi Prezidentining 2005-yil 26-iyuldagi PQ-136 sonli “Oʻzbekiston Respublikasi Tashqi iqtisodiy aloqalar, investitsiyalar va savdo vazirligi faoliyatini tashkil etish toʻgʻrisida”gi qarori va 2006-yil 22-iyundagi PQ-386-sonli “2006—2008-yillar uchun mahalliy xom-ashyo asosida tayyor mahsulotlar, butlovchi qismlar va materiallar ishlab chiqarishni mahalliylashtirish dasturi toʻgʻrisida”gi qarorlariga muvofiq, Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Moliya vazirligi, Davlat bojxona qoʻmitasi va Davlat soliq qoʻmitasi qaror qiladi: 1. Tashqi iqtisodiy aloqalar agentligi, Iqtisodiyot vazirligi, Moliya vazirligi, Davlat bojxona qoʻmitasi, Davlat soliq qoʻmitasi tomonidan 2004-yil 6-fevraldagi EG-01/12-368, 19, 29, 01-02/8-11 va 2004-18-son bilan tasdiqlangan (2004-yil 16-fevral, roʻyxat raqami 1311) Oʻzbekiston Respublikasida ishlab chiqarilmaydigan, chetdan olib kelinadigan texnologiya asbob-uskunalari, ehtiyot qismlar, materiallar va komponentlarni mahalliylashtiriladigan mahsulotlar ishlab chiqarishda texnologiya jarayonida foydalaniladigan toifaga kiritish toʻgʻrisida xulosalar berish tartibi haqidagi nizomni tasdiqlash toʻgʻrisidagi qarorga (Oʻzbekiston Respublikasi Qonun hujjatlari toʻplami, 2004-yil 7-son) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtganidan soʻng kuchga kiradi.
OʻZBEKISTON RESPUBLIKASI PREZIDENTINING “YURIDIK SHAXSLAR VA FUQAROLARNING BINOLARI HAMDA INSHOOTLARI BILAN BAND BOʻLGAN YER UCHASTKALARINI XUSUSIYLASHTIRISH TOʻGʻRISIDA” 2006-YIL 24-IYULDAGI PF-3780-SON FARMONINI AMALGA OSHIRISH HAQIDA
(decree, 2025-04-23)

Oʻzbekiston Respublikasi Prezidentining “Yuridik shaxslar va fuqarolarning binolari hamda inshootlari bilan band boʻlgan yer uchastkalarini xususiylashtirish toʻgʻrisida” 2006-yil 24-iyuldagi PF-3780-son Farmonini bajarish yuzasidan hamda binolar, inshootlar va yakka tartibdagi uy-joylar bilan band boʻlgan yer uchastkalarini xususiylashtirishni taʼminlash boʻyicha zarur tashkiliy-huquqiy chora-tadbirlarni amalga oshirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklari “Yergeodezkadastr” davlat qoʻmitasi bilan birgalikda 2006-yil 1-dekabrgacha boʻlgan muddatda: yer uchastkalarining yer toʻgʻrisidagi qonun hujjatlari talablariga muvofiq maqsadlarda foydalanilayotganligini aniqlagan holda egalik qilish, foydalanish uchun va ijaraga berilgan yer uchastkalarini; yakka tartibdagi uy-joy qurilishi yer fondini shakllantirish, shu jumladan korxonalar, tashkilotlar va muassasalarning boʻsh turgan va samarasiz foydalanilayotgan yer maydonlari hisobiga yaratish maqsadida, aholi yashash punktlaridagi yer maydonlarini, shuningdek ularga yondosh hududlarni xatlovdan oʻtkazsinlar. Xatlovdan oʻtkazish natijalariga koʻra Oʻzbekiston Respublikasi “Davarxitektqurilish” qoʻmitasi bilan birgalikda, yakka tartibdagi uy-joy mavzelarini joylashtirishni hisobga olgan holda, aholi yashash punktlarining bosh rejalariga, muhandislik infratuzilmasi sxemalariga tuzatishlar kiritilsin. Yer egalari va yerdan foydalanuvchilar tomonidan yer toʻgʻrisidagi qonun hujjatlarining buzilishlari aniqlanganda, qonun hujjatlarida belgilangan hollarda va tartibda yer uchastkalari olib qoʻyilsin, keyinchalik ular ushbu uchastkalarda ishlab chiqarish faoliyatini amalga oshirish xohishini bildirgan shaxslarga berilsin. 2. Oʻzbekiston Respublikasi Iqtisodiyot vazirligi Moliya vazirligi, “Yergeodezkadastr” davlat qoʻmitasi va “Davarxitektqurilish” qoʻmitasi bilan birgalikda 2006-yil 1-dekabrgacha boʻlgan muddatda yer fondining iqtisodiy zonalarini aniqlasin. 3. Belgilab qoʻyilsinki, yer uchastkalari garov taʼminoti sifatida belgilangan tartibda banklarga va boshqa kredit muassasalariga oʻtgan hollarda ular ushbu yer uchastkalarini mulk huquqi oʻzlariga oʻtgan vaqtdan boshlab olti oydan kechikmasdan sotuvga qoʻyishlari shart. 4. Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi 2006-yil 1-oktabrgacha boʻlgan muddatda Vazirlar Mahkamasiga xususiylashtirilgan yer uchastkalariga soliq solish, shuningdek ijaraga berilgan yer uchastkalari uchun ijara toʻlovi miqdorlari yuzasidan takliflar kiritsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI MULKNI BAHOLASh MILLIY STANDARTINI TASDIQLASh TOʻGʻRISIDA “MOLIYAVIY HISOBOT VA TURDOSh HUJJATLAR MAQSADIDA BAHOLASh”
(resolution, 2020-09-05)

Oʻzbekiston Respublikasi “Baholash faoliyati toʻgʻrisida”gi Qonuniga, Oʻzbekiston Respublikasi Prezidentining 2006-yil 26-apreldagi PQ–335-sonli “Oʻzbekiston Respublikasi Davlat mulki qoʻmitasi faoliyatini takomillashtirishga doir chora-tadbirlar toʻgʻrisida”gi qaroriga hamda Vazirlar Mahkamasining 2003-yil 8-maydagi 210-sonli “Baholash faoliyatini litsenziyalash toʻgʻrisida”gi qaroriga muvofiq Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi mulkni baholash milliy standarti “Moliyaviy hisobot va turdosh hujjatlar maqsadida baholash” ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan oʻn kun oʻtgandan keyin kuchga kiradi.
UMUMTAʼLIM MAKTABLARINI DARSLIKLAR VA OʻQUV-METODIK QOʻLLANMALAR BILAN TAʼMINLASh TOʻGʻRISIDAGI NIZOMNI TASDIQLASh HAQIDA
(resolution, 2010-01-24)

Oʻzbekiston Respublikasi Prezidentining 2006-yil 31-mayda PQ-362-sonli “Umumtaʼlim maktablarini darsliklar bilan taʼminlash tizimini rivojlantirishning qoʻshimcha chora-tadbirlari toʻgʻrisida” qarorining 7-bandini (Oʻzbekiston Respublikasi Qonun hujjatlari toʻplami, 2006-yil, 22-son, 190-modda) ijrosini taʼminlash maqsadida qaror qilamiz: 1. Ilova* qilinayotgan Umumtaʼlim maktablarini darsliklar va oʻquv-metodik qoʻllanmalar bilan taʼminlash toʻgʻrisida nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiritilsin.
OʻZBEKISTON RESPUBLIKASI TIJORAT BANKLARIDA BUXGALTERIYA HISOBI HISOBVARAQLAR REJASIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-02-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 51-moddalariga asosan Oʻzbekiston Respublikasi Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 17-iyuldagi 15/3-sonli qarori bilan tasdiqlangan (2004-yil 13-avgust, roʻyxat raqami 773-17 — Oʻzbekiston Respublikasi Qonun hujjatlari toʻplami, 2004-yil 32-son, avgust, 369-modda) “Oʻzbekiston Respublikasi tijorat banklarida buxgalteriya hisobi hisobvaraqlar rejasiga” ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Ushbu qarorning ijrosini nazorat qilish Markaziy bank raisining oʻrinbosari A.Q. Qodirov zimmasiga yuklatilsin.
SAMARQAND VILOYaTI GʻAZNAChILIK IJROSIDA BUXGALTERIYA HISOBI HAQIDA VAQTINChALIK QOIDALARINI TASDIQLASh TOʻGʻRISIDA
(order, 2008-08-15)

Oʻzbekiston Respublikasi “Davlat budjeti gʻazna ijrosi toʻgʻrisida”gi va “Buxgalteriya hisobi” qonunlari, Oʻzbekiston Respublikasi Prezidentining 2005-yil 14-iyundagi “Bozor islohotlarini chuqurlashtirish va iqtisodiyotni yanada erkinlashtirish sohasidagi ustuvor yoʻnalishlar amalga oshirilishini jadallashtirish chora-tadbirlari toʻgʻrisida”gi PF-3618-sonli Farmonining 1-ilova IV boʻlim 6-bandi (Oʻzbekiston Respublikasi Qonun hujjatlari toʻplami, 2005-yil, 23-24-son, 166-modda) va 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” PQ-244-sonli qarorining 18-bandiga muvofiq (Oʻzbekiston Respublikasi Qonun hujjatlari toʻplami, 2005-yil, 52-son, 386-modda), hamda Samarqand viloyati gʻaznachilik ijrosi buxgalteriya hisobini yuritish tartibini joriy etish maqsadida buyuraman: 1. Samarqand viloyati gʻaznachilik ijrosida buxgalteriya hisobi haqida vaqtinchalik qoidalari ilovaga* asosan tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingandan soʻng oʻn kundan keyin amalga kiritilsin.
BUDJETDAN MABLAGʻ TAQSIMLOVChI (OLUVChI)LARNING ShAXSIY HISOBVARAGʻINI OChISh HAQIDA VAQTINChALIK QOIDALARINI TASDIQLASh TOʻGʻRISIDA
(order, 2007-12-15)

Oʻzbekiston Respublikasi “Davlat budjeti gʻazna ijrosi toʻgʻrisida”gi Qonuni, Oʻzbekiston Respublikasi Prezidentining 2005-yil 14-iyundagi “Bozor islohotlari chuqurlashtirish va iqtisodiyotni yanada erkinlashtirish sohasidagi ustuvor yoʻnalishlar amalga oshirilishini jadallashtirish chora-tadbirlari toʻgʻrisida”gi PF–3618-sonli Farmonining 1-ilova IV boʻlim 6-bandi va 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” PQ–244-sonli qarorining 18-bandiga muvofiq (Oʻzbekiston Respublikasi qonun hujjatlari toʻplami, 2005-yil, 52-son, 386-modda), hamda Samarqand viloyati moliya organlarida budjetdan mablagʻ taqsimlovchi (oluvchi)larning shaxsiy hisobvaragʻini ochish haqida vaqtinchalik tartibi ijrosini amalga oshirish maqsadida buyuraman: 1. Budjetdan mablagʻ taqsimlovchi (oluvchi)larning shaxsiy hisobvaragʻini ochish haqida vaqtinchalik qoidalari ilovaga* asosan tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingandan soʻng oʻn kundan keyin amalga kiritilsin.
SAMARQAND VILOYaTI MAHALLIY BUDJETINING GʻAZNA IJROSI HISOBI TOʻGʻRISIDAGI VAQTINChALIK QOIDALARINI TASDIQLASh TOʻGʻRISIDA
(resolution, 2009-09-26)

Oʻzbekiston Respublikasining “Budjet tizimi toʻgʻrisida”gi va “Davlat budjetining gʻazna ijrosi toʻgʻrisida”gi qonunlarini, Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-244-sonli qaroriga (Oʻzbekiston Respublikasi Qonun hujjatlari toʻplami, 2005-yil, 52-son, 386-modda) asosan Samarqand viloyati mahalliy budjetining gʻazna ijrosini amalga oshirish va uning hisobini toʻgʻri yuritilishini taʼminlash maqsadida Oʻzbekiston Respublikasi Moliya vazirli va Markaziy bank Boshqaruvi qaror qiladi: 1. Ilova* qilinayotgan “Samarqand viloyati mahalliy budjetining gʻazna ijrosi hisobi toʻgʻrisida”gi Vaqtinchalik qoidalari tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtgan vaqtdan boshlab oʻn kundan soʻng kuchga kiritilsin.
OʻZBEKISTON RESPUBLIKASI PREZIDENTINING “TOSHSHAHARTRANSXIZMAT” UYUSHMASI HAMDA TOSHKENT SHAHAR HOKIMLIGI YOʻLOVCHI TRANSPORTINING BARCHA TURLARI HARAKATINI LITSENZIYALASH VA MUVOFIQLASHTIRISH DEPARTAMENTI FAOLIYATINI TASHKIL ETISH TOʻGʻRISIDA” 2006-YIL 18-YANVARDAGI PQ-262-SONLI QARORIGA OʻZGARTIRISH KIRITISH HAQIDA
(resolution, 2025-11-26)

Oʻzbekiston Respublikasi Prezidentining “Toshshahartransxizmat” uyushmasi hamda Toshkent shahar hokimligi Yoʻlovchi transportining barcha turlari harakatini litsenziyalash va muvofiqlashtirish departamenti faoliyatini tashkil etish toʻgʻrisida” 2006-yil 18-yanvardagi PQ-262-sonli qarori 8-ilovasining 2-bandi chiqarib tashlansin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh VA BAʼZILARIGA OʻZGARTIRIShLAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “2006 YILNING 1 IYuLIDAN BOShLAB ISh HAQI, PENSIYALAR, STIPENDIYALAR VA IJTIMOIY NAFAQALAR MIQDORLARINI OShIRISh TOʻGʻRISIDA” 2006 YIL 9 IYuNDAGI PF–3761-SON FARMONI)
(decree, 2006-07-20)

Oʻzbekiston Respublikasi Prezidentining “2006-yilning 1-iyulidan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2006-yil 9-iyundagi PF-3761-son Farmonini bajarish yuzasidan Vazirlar Mahkamasi qaror qiladi: 1. Vazirlar Mahkamasining “Tibbiyot xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 276-son qaroriga (Oʻzbekiston Respublikasi QT, 2005-y., 12-son, 64-modda) 2-ilovaning III boʻlimida: a) boʻlimning nomidagi “va tarif koeffitsiyentlari” soʻzlari chiqarib tashlansin; b) 8—10, 12, 13-bandlardagi jadvallardan “Tarif koeffitsiyenti” ustuni chiqarib tashlansin. 2. Vazirlar Mahkamasining “Vazirlar Mahkamasining “Mehnatga haq toʻlashning yagona tarif setkasini yanada takomillashtirish toʻgʻrisida” 2004-yil 2-iyuldagi 309-son qaroriga oʻzgartirish kiritish haqida” 2005-yil 25-oktabrdagi 237-son qarori oʻz kuchini yoʻqotgan deb hisoblansin.
YAGONA BOJXONA TOʻLOVINI UNDIRISh VA UNING SUMMASINI DAVLAT BUDJETIGA OʻTKAZISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2008-03-08)

Oʻzbekiston Respublikasi “Davlat bojxona xizmati toʻgʻrisida”gi Qonunining 7-moddasi, Oʻzbekiston Respublikasi Vazirlar Mahkamasining 2002-yil 26-noyabrdagi 407-sonli “Yuridik va jismoniy shaxslarni roʻyxatdan oʻtkazishni hamda ular tomonidan savdo faoliyati amalga oshirilishini tartibga solish chora-tadbirlari toʻgʻrisida”gi (Oʻzbekiston Respublikasi Qonun hujjatlari toʻplami, 2002-y., 22-son, 179-modda), 2004-yil 12-avgustdagi 387-sonli “Tijorat faoliyati uchun moʻljallangan tovarlar olib keluvchi jismoniy shaxslarni roʻyxatdan oʻtkazishni tartibga solish chora-tadbirlari toʻgʻrisida”gi (Oʻzbekiston Respublikasi Qonun hujjatlari toʻplami, 2004-y., 32-son, 366-modda), 2004-yil 2-sentabrdagi 413-sonli “Tijorat faoliyati uchun moʻljallangan tovarlarni olib keluvchi yuridik shaxs boʻlmagan yakka tartibdagi tadbirkorlarni davlat roʻyxatidan oʻtkazish, hisobga qoʻyish va import operatsiyalari subyektlarining hisobga olish kartalarini berish tartibi toʻgʻrisidagi nizomni tasdiqlash haqida”gi (Oʻzbekiston Respublikasi Qonun hujjatlari toʻplami, 2004-y., 34-35-son, 395-modda), 2005-yil 19-sentabrdagi Oʻzbekiston Respublikasi Prezidentining PQ–183-sonli “Eksport-import operatsiyalarini tartibga solish borasidagi qoʻshimcha chora-tadbirlar toʻgʻrisida”gi (Oʻzbekiston Respublikasi Qonun hujjatlari toʻplami, 2005-y., 40-son, 304-modda) qaroriga muvofiq Oʻzbekiston Respublikasi Moliya vazirligi, Davlat bojxona qoʻmitasi va Tashqi iqtisodiy aloqalar, investitsiya va savdo vazirligi qaror qiladi: 1. Oʻzbekiston Respublikasi Moliya vazirligi, Davlat bojxona qoʻmitasi va Tashqi iqtisodiy aloqalar, investitsiya va savdo vazirligining 2002-yil 31-maydagi 63, 02/8-14, 2261-sonli qarori bilan tasdiqlangan “Yagona bojxona toʻlovini undirish va uning summasini Davlat budjetiga oʻtkazish tartibi toʻgʻrisidagi nizomi”ga (2002-yil 10-iyun, roʻyxat raqami 1148 — Meʼyoriy hujjatlar axborotnomasi, 2002-y., 11-12 va 15-16-sonlar) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
PUL MABLAGʻLARI YOKI BOShQA MOL-MULK BILAN BOGʻLIQ OPERATSIYALARNI AMALGA OShIRUVChI TAShKILOTLARDA JINOIY FAOLIYATDAN OLINGAN DAROMADLARNI LEGALLAShTIRISh VA TERRORIZMNI MOLIYALAShTIRIShGA QARShI KURAShISh YuZASIDAN IChKI NAZORATNI AMALGA OShIRISh QOIDALARINI TASDIQLASh TOʻGʻRISIDA
(order, 2009-10-26)

Oʻzbekiston Respublikasi “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida”gi Qonunining 6-moddasiga va Oʻzbekiston Respublikasi Prezidentining 2006-yil 21-apreldagi “Moliya-iqtisodiy, soliq sohasidagi jinoyatlarga, jinoiy faoliyatdan olingan daromadlarni legallashtirishga qarshi kurashishni kuchaytirish chora-tadbirlari toʻgʻrisida”gi PQ-331-sonli qaroriga muvofiq buyuraman: 1. Ilovadagi* “Pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlarda jinoiy faoliyatdan olingan daromadlarni legallashtirish va terrorizmni moliyalashtirishga qarshi kurashish yuzasidan ichki nazoratni amalga oshirish qoidalari” tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun muddat oʻtgach kuchga kiritilsin. 3. Mazkur qoidalarga rioya qilinishining nazorati Departament boshligʻining oʻrinbosari — jinoiy faoliyatdan olingan daromadlarni legallashtirishga qarshi kurashish boshqarmasi boshligʻining zimmasiga yuklatilsin.
OʻZBEKISTON RESPUBLIKASIDA NAQD PULSIZ HISOB-KITOBLAR TOʻGʻRISIDAGI NIZOMGA QOʻShIMChALAR KIRITISh TOʻGʻRISIDA
(resolution, 2013-06-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasida naqd pulsiz hisob-kitoblar toʻgʻrisidagi nizomga (2002-yil 15-aprel, roʻyxat raqami 1122) ilovaga muvofiq qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtganidan soʻng 10 kundan keyin kuchga kiradi. 1. 3-band quyidagi mazmundagi xatboshisi bilan toʻldirilsin: “Banklar “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida”gi Oʻzbekiston Respublikasining qonuniga muvofiq mijozlarning hisobvaraqlari boʻyicha operatsiyalarni toʻxtatib turishga yoki ularni bajarishni rad etishga haqlidir”. 2. 41-band “a” kichik bandidagi “budjetdan tashqari Pensiya jamgʻarmasi” soʻzlaridan keyin “budjetdan tashqari Maktab taʼlimi jamgʻarmasi” soʻzlari bilan toʻldirilsin.
OʻZBEKISTON RESPUBLIKASINING BELGILARNI XALQARO ROʻYXATDAN OʻTKAZISh TOʻGʻRISIDAGI MADRID BITIMIGA DOIR BAYoNNOMAGA (MADRID, 1989 YIL 27-IYUN) QOʻShILIShI HAQIDA
(law, 2006-07-18)

Belgilarni xalqaro roʻyxatdan oʻtkazish toʻgʻrisidagi Madrid bitimiga doir Bayonnomaga (Madrid, 1989-yil 27-iyun) quyidagi shartlar inobatga olingan holda qoʻshilinsin: 1) Bayonnomaning 5 (2) (b) moddasiga taalluqli: “Oʻzbekiston Respublikasi xalqaro roʻyxatdan oʻtgan belgini muhofaza bilan taʼminlashni rad etishi toʻgʻrisida Xalqaro byuroning belgini Bayonnomaning 3ter moddasiga muvofiq muhofaza qilish Oʻzbekiston Respublikasida qoʻllanilishi haqidagi bildirishnomasi olingan sanadan boshlab 18 oydan kechiktirmasdan Xalqaro byuroga maʼlum qiladi”; 2) Bayonnomaning 8 (7) (a) moddasiga taalluqli: “Oʻzbekiston Respublikasida Bayonnomaning 8-moddasida nazarda tutilgan qoʻshimcha va qoʻshilgan bojlardan ajratmaning bir qismi oʻrniga talabnoma beruvchidan yoki xalqaro roʻyxatdan oʻtkazilgan belgining egasidan belgini muhofaza qilishga taalluqli boʻlganlik yoki xalqaro roʻyxatdan oʻtganlik muddatini uzaytirish toʻgʻrisida xalqaro talabnoma berganlik uchun yakka tartibda boj belgilanadi va undiriladi”.
VAZIRLAR MAHKAMASINING “OʻZMETALL TEXNOLODJI” OʻZBEKISTON - ISROIL QOʻShMA KORXONASINI TAShKIL ETISh TOʻGʻRISIDA” 2000-YIL 18 YaNVARDAGI 15-SON QARORIGA OʻZGARTIRIShLAR KIRITISh HAQIDA
(resolution, 2006-07-18)

“Oʻzmetall Texnolodji” qoʻshma korxonasi oʻz faoliyati davrida Oʻzbekiston Respublikasi Vazirlar Mahkamasining 2000-yil 18-yanvardagi 15-son qarorida va taʼsis hujjatlarida belgilangan Oʻzbekiston qiyin eriydigan va oʻtga chidamli metallar kombinati bilan oʻzaro hamkorlik qilish hamda qoʻshilgan qiymat soligʻi yuqori boʻlgan molibden mahsulotlari (maxsus shtabiklar, plastinalar va sim) ishlab chiqarishga oid bir qator vazifalarni bajarmaganligini eʼtiborga olib Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzmetall Texnolodji” Oʻzbekiston—Isroil qoʻshma korxonasini tashkil etish toʻgʻrisida” 2000-yil 18-yanvardagi 15-son qaroriga quyidagi oʻzgartirishlar kiritilsin: 2-bandning toʻrtinchi xatboshidagi “Metek Metall Texnolodji” kompaniyasi bilan” soʻzlari “qonun hujjatlarida belgilangan tartibda” soʻzlari bilan almashtirilsin; 3-band oʻz kuchini yoʻqotgan deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.R.Shoismatov zimmasiga yuklansin.
BIR TURDAGI MAHSULOTLARNI SERTIFIKATLAShTIRISh ORGANLARI, SINOV (OʻLChASh) LABORATORIYALARINI (MARKAZLARINI), SERTIFIKATLAShTIRISh SOHASIDAGI TEKShIRUV ORGANLARINI AKKREDITATSIYA QILISh QOIDALARINI TASDIQLASh TOʻGʻRISIDA
(order, 2015-11-23)

Oʻzbekiston Respublikasi “Mahsulotlarni va xizmatlarni sertifikatlashtirish toʻgʻrisida”gi, “Metrologiya toʻgʻrisida”gi qonunlariga, Oʻzbekiston Respublikasi Vazirlar Mahkamasining 2004-yil 5-avgustdagi 373-sonli “Oʻzbekiston davlat standartlashtirish, metrologiya va sertifikatlashtirish agentligi tuzilmasini takomillashtirish va uning faoliyatini tashkil etish toʻgʻrisida”gi qarori bilan tasdiqlangan Oʻzbekiston standartlashtirish, metrologiya va sertifikatlashtirish agentligi toʻgʻrisidagi nizomiga asosan buyuraman: 1. Bir turdagi mahsulotlarni sertifikatlashtirish organlari, sinov (oʻlchash) laboratoriyalarini (markazlarini), sertifikatlashtirish sohasidagi tekshiruv organlarini akkreditatsiya qilish Qoidalari ilovaga* muvofiq tasdiqlansin. 2. Ushbu buyruq kuchga kirgan kundan boshlab, Oʻzbekiston davlat standarti O”zDSt16.1 “OʻzR AT. Sertifikatlashtirish idoralari va tekshirish idoralarini akkreditlashni oʻtkazish tartibi” oʻz kuchini yoʻqotgan deb hisoblansin. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.